አንድ ከተማ ንጹሕ አየርና ውኃ ባያገኝ እንዲሁም የፍሳሽ ማስወገጃ ቱቦዎቹ ቢዘጉ ብዙም ሳይቆይ በሽታና ሞት እንደሚከተል የታወቀ ነው። እስቲ አስበው፦ ሬስቶራንቶች ለምግብ መሥሪያ የሚያገለግሉ ጥሬ ዕቃዎችን ከሌላ ቦታ የሚያስገቡ ሲሆን ቆሻሻዎችን ደግሞ ወደ ውጪ አውጥተው ይጥላሉ፤ ፕላኔታችን ግን እንደዚህ አይደለችም። ለሕልውናችን የግድ አስፈላጊ የሆኑትን ንጹሕ አየርና ውኃ የምናገኘው ከሌላ ዓለም አይደለም፤ በምድር ላይ ያለው ቆሻሻም ቢሆን ተጭኖ ወደ ሌላ ዓለም አይላክም። ታዲያ ምድር ንጹሕና ለመኖሪያ ተስማሚ ሆና መቀጠል የቻለችው እንዴት ነው? በውኃ፣ በካርቦን፣ በኦክስጅን፣ በናይትሮጅንና በመሳሰሉት የተፈጥሮ ዑደቶች ምክንያት ነው፤ ስለ እነዚህ ዑደቶች እዚህ ጽሑፍ ላይ ቀለል ያለ ማብራሪያ ቀርቧል።
